उड़ी, जम्मू और कश्मीर

उड़ी भारत के जम्मू एवं कश्मीर राज्य के बारामूला ज़िले में झेलम नदी के किनारे स्थित एक शहर है। यह आज़ाद कश्मीर के साथ सटी हुई नियंत्रण रेखा से लगभग १० किमी दूर है।

नामोत्पत्ति 
एक १९वीं शताब्दी के ब्रिटिश यात्री के अनुसार इस स्थान पर रालन (सेसलपिनिया डेकापेटाला, Caesalpinia decapetala) के पेड़ों की भरमार थी जो कश्मीरी भाषा में "उड़ी" कहलाते हैं और सम्भव है कि इन्हीं के नाम पर इस स्थान का नाम पड़ा।

इतिहास 
सन् १९४७ में भारत विभाजन से पहले उड़ी तहसील मुज़फ़्फ़राबाद ज़िले का हिस्सा हुआ करती थी। १९४७ के भारत-पाक युद्ध के बाद उस ज़िले का अधिकतर हिस्सा आज़ाद कश्मीर में पड़ा और उड़ी तहसील को बारामूला ज़िले में सम्मिलित कर लिया गया।

2016 उड़ी हमला

उड़ी हमला 18 सितम्बर 2016 को जम्मू और कश्मीर के उड़ी सेक्टर में एलओसी के पास स्थित भारतीय सेना के स्थानीय मुख्यालय पर हुआ, एक आतंकी हमला था, जिसमें 18 जवान शहीद हो गए। सैन्य बलों की कार्यवाही में सभी चार आतंकी मारे गए। यह भारतीय सेना पर किया गया, लगभग 20 सालों में सबसे बड़ा हमला था।

इन्हें भी देखें 
 बारामूला ज़िला
 बारामूला

सन्दर्भ

जम्मू और कश्मीर के शहर
बारामूला ज़िला
बारामूला ज़िले के नगर